tomron87/hebrew-wikipedia-sentences-corpus huggingface dataset:
כ הוא העמיד ממוצעים של 7.3 נקודות, 6.6 ריבאונדים ו-1.7 חסימות ב-23.8 דקות למשחק, והוביל את הקבוצה לשמינית גמר טורניר אליפות המכללות בכדורסל (Sweet Sixteen), כשקלע 61.4% מהשדה ו-42.9% לשלוש.
לאחר שלא נבחר בדראפט ה-NBA 2019 הצטרף אלכסנדר למיאמי היט לליגת הקיץ של ה-NBA.
ב-15 ביולי 2019 הוא חתם על חוזה מחנה אימונים עם הייט.
לאחר מחנה האימונים צורף אלכסנדר לסגל קבוצת ליגת הפיתוח של ההיט, סו פולס סקייפורס.
ב-15 בינואר 2020 חתם אלכסנדר על חוזה דו כיווני עם מיאמי היט.
למחרת פורסם שהוא הושבת בשל פציעה בברך.
הוא ערך את הופעת הבכורה שלו ב-NBA ב-6 באוגוסט 2020, אז שיחק דקה אחת מהספסל ורשם ריבאונד אחד בהפסד 116–130 למילווקי באקס.
ההיט הגיעו לגמר ה-NBA ב"בועה", אך הפסידו בשישה משחקים ללוס אנג'לס לייקרס.
ב-2 בדצמבר 2020 חתם אלכסנדר בפואנלברדה מליגת ה-ACB הספרדית, במדיה העמיד ממוצעים של 9 נקודות ו-6.2 ריבאונדים למשחק.
ב-23 באוגוסט 2021 הוא חידש את חוזהו בקבוצה.
ב-16 במאי 2022 חתם אלכסנדר בסקארבורו שוטינג סטארס מליגת העל הקנדית בכדורסל .
ב-22 ביולי 2022 חתם אלכסנדר בוולנסיה מה-ACB והיורוליג.
ב-26 ביוני 2023 הוא נפרד מהמועדון.
ב-26 ביולי 2023 חתם אלכסנדר בהפועל תל אביב מליגת העל בכדורסל והיורוקאפ.
אלכסנדר הוא בנם של ג'וזף ואודרי אלכסנדר.
אביו שיחק כדורסל מכללות באוניברסיטת ניאגרה מ-1982 עד 1986. יש לו שתי אחיות בשם קיילה וקסיה.
קיילה היא גם כדורסלנית מקצוענית, ששיחקה במדי נבחרת קנדה בכדורסל נשים, אותה ייצגה בטורניר הכדורסל באולימפיאדת טוקיו (2020), וליגת ה-WNBA.
קייל בריידי קאלי הוא שחקן אמריקאי .
קאלי נולד ב-17 במאי 2005 והוא גדל עם אח ואחות גדולים, קייסון וקארלי.
בגיל שש גילה את אהבתו למשחק.
הוא רכש את ניסיון המשחק הראשון שלו כשהופיע בפרסומת של חברת של.
בשנת 2015 הוא עשה את הופעת הבכורה שלו במשחק בסרט הקצר "World Peace".
שנה לאחר מכן שיחק בסרט הקצר "The Guys".
בשנת 2017, גילם את אריק למארק הצעיר בסרט הדרמה "6 מעלות מתחת לאפס" בעוד את דמותו הבוגרת גילם השחקן ג'וש הארטנט..
במהלך השנים הבאות הוא לוהק לתפקידים חוזרים בסדרות טלוויזיה אמריקאיות רבות, בהן "חמוץ מתוק", "הסוכן הנרי", "שחור-כזה", "שושלת רומנוב" (אנ'), "NCIS" ו"סידני במקסימום".
בשנת 2021 הוא החל לשחק בין התפקידים הראשיים בסדרת הטלוויזיה "ווקר" ברשת The CW.
+שנהסרטתפקידהערות2017שש מעלות מתחת לאפס (אנ')אריק למארק הצעיר2019פיל (אנ')וויל הקטן
+שנהסדרהתפקידהערות2017–2018Me, Myself & I שארט2 פרקים2018חמוץ מתוקסטודנטפרק: "We Need to Talk About Evan"שחור-כזהג'אר2 פרקיםהסוכן הנריריי מנצ'סטר הצעיר2 פרקיםStop the Bleeding!ג'יםסדרת רשת; פרק: "Let's Get Physical Therapy"שושלת רומנוב (אנ')אלכס מאיירס הצעירפרק: "Bright and High Circle"2019NCISדילןפרק: "No Vacancy"2020סידני במקסימוםראייןפרק: "Crush Hour"2021–2024ווקראוגוסט ווקרתפקיד ראשי (4 עונות); 69 פרקים
קייל ג'וזף גאי הוא כדורסלן עבר אמריקאי המשמש כמנטור פיתוח ועוזר מאמן מיוחד בקבוצת כדורסל המכללות של אוניברסיטת וירג'יניה.
גאי למד בתיכון לורנס סנטרל בעיר הולדתו אינדיאנפוליס, אינדיאנה.
בעונתו האחרונה בתיכון, עונת 2015/16, נבחר למשחק מקדונלד'ס אול-אמריקן ול"מר כדורסל" של אינדיאנה (שחקן התיכונים המצטיין במדינה) לאחר שהעמיד ממוצעים של 23.5 נקודות, 5.6 ריבאונדים ו-3.7 אסיסטים למשחק.
ב-20 באוקטובר 2014 התחייב גאי לשחק כדורסל מכללות באוניברסיטת וירג'יניה, על אף הצעות מאוניברסיטאות רבות כגון אוניברסיטת קליפורניה בברקלי, אוניברסיטת אינדיאנה ואוניברסיטת פרדו.
ב-22 בנובמבר 2016, במשחקו הרביעי בלבד במכללה, קלע גאי 20 נקודות עם 5 שלשות מול גראמלינג סטייט.
כ הוא קלע בממוצע 7.5 נקודות למשחק ורשם 49.5% מקו השלוש.
ב-17 בנובמבר 2017 קלע גאי שיא קריירה של 29 נקודות לצד ארבע חטיפות בניצחון 76–67 על וירג'יניה קומונוולת', וב-10 בינואר 2018 קלע 22 נקודות, כולל חמש שלשות, בניצחון 68–61 על אוניברסיטת סירקיוז.
בטורניר האזורי של ה-ACC הוביל גאי הוביל את וירג'יניה לאליפות ונבחר ל-MVP לאחר שקלע 16.7 למשחק בטורניר.
בסיום העונה נבחר לחמישיית העונה ב-ACC לאחר שקלע 14.1 נקודות בממוצע למשחק.
במשחק הגמר קלע גאי 24 נקודות והוביל את וירג'יניה לניצחון 85–77 בהארכה על אוניברסיטת טקסס טק ולזכייה באליפות המכללות הראשונה בתולדותיה, ונבחר לשחקן המצטיין של הטורניר.
בנוסף נבחר גאי לחמישיית העונה ב-ACC לאחר שהוביל את האזור בשלשות (3.4 למשחק ב-44.9%) וקלע 15.2 נקודות למשחק.
גאי נבחר על ידי ניו יורק ניקס בבחירה ה-55 בדראפט ה-NBA 2019 והועבר בטרייד לסקרמנטו קינגס.
ב-7 ביולי הוא חתם על חוזה דו כיווני עם הקינגס, במסגרתו חילק את זמנו בין סקרמנטו ב-NBA לבין קבוצת ליגת הפיתוח שלה, סטוקטון קינגס.
ב-1 בדצמבר קלע גאי 42 נקודות במדי סטוקטון בניצחון על איווה וולבס, וב-10 בינואר 2020 ערך את הופעת הבכורה שלו ב-NBA מול מילווקי באקס.
ב-18 בינואר קלע 37 נקודות עם שבע שלשות בהפסד 147–117 של סטוקטון לאוקלהומה סיטי בלו.
הוא שיחק שלושה משחקים בלבד בעונת 2019/2020 ב-NBA, אך ב-37 משחקים בליגת הפיתוח העמיד ממוצעים של 21.5 נקודות, 3.4 ריבאונדים ו-4.8 אסיסטים למשחק.
ב-25 במרץ 2021 קלע גאי שיא קריירה ב-NBA של 17 נקודות בניצחון 141–119 על גולדן סטייט ווריורס, וב-31 משחקים בעונת רשם 2.8 נקודות, 1.1 ריבאונדים ו-1.0 אסיסטים ב-7.6 דקות למשחק.
באוגוסט 2021 הצטרף גאי לגולדן סטייט ווריורס לליגת הקיץ של ה-NBA.
ב-27 בספטמבר חתם בקליבלנד קאבלירס, אך נחתך ממנה ב-16 באוקטובר.
כעבור שבוע חתם בקבוצת ליגת הפיתוח של הקאבס, קליבלנד צ'ארג', וב-11 משחקים העמיד ממוצעים של 21.8 נקודות, 7.4 ריבאונדים, 4.9 אסיסטים וחטיפה למשחק.
ב-30 בדצמבר 2021 חתם גאי על חוזה ל-10 ימים עם מיאמי היט, וכבר למחרת השווה את שיא הקריירה שלו ב-NBA עם 17 נקודות בניצחון 120–110 על יוסטון רוקטס.
ב-10 בינואר הוא חתם על חוזה שני ל-10 ימים וב-17 בינואר 2022 חתם על חוזה דו כיווני עם ההיט, במסגרתו שיחק גם בקבוצת ליגת הפיתוח שלהם, סו פולס סקייפורס, וקלע 15.7 נקודות למשחק.
ב-24 במרץ הוא נחתך מסגל ההיט ולמחרת חזר לקליבלנד צ'ארג'.
ב-22 ביולי 2022 חתם גאי בחובנטוד בדאלונה מליגת ה-ACB הספרדית והיורוקאפ.
ב-21 משחקים בעונת 2022/2023 ביורוקאפ, בה הגיעה בדאלונה לחצי הגמר, הוא העמיד ממוצעים של 11.8 נקודות, 1.7 ריבאונדים ו-2.6 אסיסטים למשחק, וב-40 משחקי ליגה, בה הגיעה חובנטוד לחצי הגמר, רשם 12.8 נקודות, 1.8 ריבאונדים ו-2.1 אסיסטים בממוצע למשחק.
ב-14 ביולי 2023 חתם גאי לשנתיים בפנאתינאיקוס מליגת העל היוונית בכדורסל והיורוליג, ובשמונה משחקים בעונת 2023/2024 ביורוליג קלע בממוצע 4 נקודות למשחק.
ב-1 בינואר 2024 שוחרר גאי מפנאתינאיקוס וחתם בטנריפה מה-ACB וליגת האלופות בכדורסל.
הוא סיים את עונת כמלך הסלים של ליגת האלופות עם 21.5 נקודות למשחק.
ב-26 באפריל קלע 34 נקודות בניצחון 97–93 על פריסטרי אתונה בפיינל פור ליגת האלופות, אך הפסיד עם קבוצתו בגמר לאוניקאחה מאלגה.
ב-7 באוגוסט 2024 פרש גאי ממשחק ומונה למנטור פיתוח ועוזר מאמן מיוחד באוניברסיטת וירג'יניה, בה שיחק.
קייל אלסנדרו (בנורווגית: Kyle Alessandro; נולד ב-10 במרץ 2006) הוא זמר נורווגי.
ייצג את באירוויזיון 2025, שהתקיים בבזל שבשווייץ, עם השיר "Lighter".
אלסנדרו נולד ב-10 במרץ 2006 בלבנגר לאב ספרדי ואם נורווגית.
בשנת 2017, בגיל 10 השתתף בתוכנית Norske Talenter, ששודרה ב-TV 2. לאחר מכן הוציא מספר סינגלים נוספים, כמו גם את אלבום הבכורה שלו, Første kapittel.
בשנת 2023 השתתף ב"מלודי גרנד פרי", הקדם הנורווגי לתחרות הזמר של האירוויזיון.
שירו לתחרות היה "Geronimo", והוא בוצע בהשתתפות קריסטיאן הוקס ומגנוס ויניום.
הם הצליחו להעפיל לגמר, ודורגו במקום האחרון.
לאחר שנתיים שב אלסנדרו לתחרות, הפעם כסוליסט, עם השיר "Lighter", שהופק על ידי אדם וודס.
השיר זכה במקום הראשון, ונבחר לייצג את באירוויזיון 2025. קייל השתתף בחצי הגמר הראשון שהתקיים ב-13 במאי, הוא העפיל לגמר, וסיים במקום ה-18 עם 89 נקודות.
קייל נואצ'ק הוא תסריטאי, במאי, מפיק ושחקן טלוויזיה אמריקאי.
הוא אחד מיוצרי סדרת הקומדיה "עובדים מצטיינים" של קומדי סנטרל, שבה גם כיכב.
בנוסף, משמש כמפיק וכבמאי בסדרת האימה "מה שקורה בצללים" של FX.
נואצ'ק הוא גם שחקן פיקלבול מקצועי, בקבוצת Selkirk Emerging Pros.
נואצ'ק הוא יליד קונקורד שבקליפורניה.
בשנת 2004 סיים לימודים ב־ עם תואר בעריכה.
לאחר סיום לימודיו עבד כמורה לעריכה במוסד שבו למד, ובשנת 2006 ייסד יחד עם , אדם דה-ויין ו את הרכב קומדיית המערכונים Mail Order Comedy.
נואצ'ק החל לכתוב, לביים ולערוך סרטוני קומדיה קצרים במסגרת ההרכב, בעיקר עבור סדרת הרשת Crossbows and Moustaches שפורסמה במייספייס.
בשנת 2011 היה שותף ליצירת סדרת הקומדיה "עובדים מצטיינים" של קומדי סנטרל, ששודרה במשך שבע עונות ועוסקת בשלושה בטלנים וסוחר הסמים שלהם.
נואצ'ק כיכב בסדרה בתפקיד קארל הוואצ'ק, סוחר הסמים.
נואצ'ק ביים כמחצית מפרקי "עובדים מצטיינים".
בהמשך פיתח קריירה כבמאי קומדיה לטלוויזיה, עם בימוי פרקים בסדרות כגון "קומיוניטי", "מחלקת גנים ונוף" ו"הכול לטובה".
נואצ'ק שיתף פעולה עם שותפו להרכב, אדם דה-ויין, בסדרת הטלוויזיה , שבה שימש כיוצר שותף, כבמאי ולעיתים גם כשחקן.
בשנת 2014 ביים את הקליפ לשיר The Worst Guys של צ'יילדיש גמבינו.
ביוני 2016 פורסם כי דה-ויין, אנדרסון, הולם ונואצ'ק עובדים על סרט קולנוע בהפקתו של סת' רוגן.
הסרט, , יצא בשנת 2018 בנטפליקס.
מאז שנת 2019 משמש נואצ'ק כמפיק שותף וכבמאי בסדרת האימה "מה שקורה בצללים" של ערוץ FX.
באותה שנה יצא הסרט "תעלומת רצח" בבימויו.
שנה שם בימוי הפקה בפועל תסריט 2018 2019 תעלומת רצח 2025 גילמור המאושר 2
שנה אמן שם 2012 צ'יילדיש גמבינו 2014 The Worst Guys (בהשתתפות צ'אנס הראפר)
שנה שם תפקיד 2014 שכנים שחקן ביר פונג מס' 4 2022 The Towny
שנה שם תפקיד הערות 2011–2017 עובדים מצטיינים קארל הבצ'ק תפקיד ראשי 2013–2016 עצמו 8 פרקים 2015 CSI פרמדיק פרק: "Immortality, Part One"
+ שנה פרס קטגוריה יצירה תוצאה 2022 פרס אמי לבידור בפריים טיים סדרת הקומדיה הטובה ביותר מה שקורה בצללים
קיילי אן מינוג היא זמרת, פזמונאית, רקדנית, שחקנית קולנוע ונדבנית אוסטרלית.
הצלחתה של מינוג החלה בעקבות הופעתה באופרת הסבון "שכנים שכנים", בעקבותיה התגלתה והפכה לזמרת פופ בין-לאומית.
קיילי מינוג נולדה בעיר מלבורן שבמדינת ויקטוריה שבדרום אוסטרליה לרון מינוג ולאם ממוצא ולשי בשם קארול ג'ונס, שהיגרה לאוסטרליה ב-1955. קיילי היא הבכורה מבין שלושה אחים: דני מינוג (שגם היא זמרת פופ מפורסמת) וברנדן שעובד בתחום התקשורת באוסטרליה.
האחיות מינוג החלו את הקריירה שלהן בתחום הבידור כילדות בטלוויזיה האוסטרלית, ומגיל 11 הופיעה קיילי מינוג באופרות סבון, בהן: Skyways, The Sullivans ו-The Henderson Kids.
לעומת קיילי, שנשארה די אלמונית באותה התקופה, אחותה דני הייתה יותר ידועה והגיעה לתפקיד קבוע בתוכנית המוזיקה "Young Talent Time", שבה הופיעה קיילי מינוג לראשונה ב-1983. היא החלה להצליח ולהתפרסם יותר מאחותה, דני, רק ב-1986, עם תפקידה המצליח באופרת הסבון "שכנים שכנים".
מינוג שיחקה את דמותה של שרלין מיטשל; במהלך העלילה, נטווה רומן בין דמותה לבין דמותו של מי שבאותה עת היה בן זוגה לחיים, ג'ייסון דונובן.
השניים נדרשו על ידי הפקת הסדרה לשמור את מערכת היחסים שלהם בסוד עד לפרק החתונה בין דמויות השניים בסדרה.
פרק החתונה הגיע לשיאים של אחוזי צפייה בטלוויזיה האוסטרלית.
מינוג היא הראשונה שזכתה בארבע פרסי לוגי, שהם המקבילה האוסטרלית לפרסי טלוויזיה ותקשורת, ביניהם פרס "לוגי הזהב" ופרס "האישיות הטלוויזיונית הפופולרית ביותר באוסטרליה".
באותה התקופה החלו לשדר את "שכנים שכנים" גם בבריטניה, והסדרה הגיעה לאחוזי צפייה נכבדים.
הקריירה של קיילי מינוג החלה כשלהקה שהורכבה מכמה שחקנים מהסדרה "שכנים שכנים" הופיעה ב-Melbourne's Festival Hall מול 1,500 מעריצי פוטבול אוסטרלי.
כשהקהל ביקש הדרן, הציעה מינוג את השיר "The Loco-Motion", להיט קלאסי של הזמרת ליטל אווה (Little Eva) משנת 1962. בעקבות התגובה הנלהבת של הקהל, הגיעה במהרה ההצעה הבלתי נמנעת, להקליט את השיר.
על-אף שתמיד אהבה לשיר, הקליטה לפני כן רק קלטת דמו אחת עם שלושה שירים בשנת 1985, במימון הרווחים שלה מתפקיד בסדרת טלוויזיה ובכוונה למשוך עוד הצעות עבודה למשחק.
לאחר שהוקלט הדמו ל-"The Loco-Motion", הקלטת נפלה לידיה של חברת מאשרום רקורדס, שזיהתה את הפוטנציאל הגלום בשיר להפוך ללהיט, בעיקר בהתחשב בעובדה שדמותה של מינוג, "שרלין" מ"שכנים שכנים", עמדה להתחתן, ועל-פי נתוני הצפייה באותה עת, זאת הלכה להיות החתונה הטלוויזיונית של השנה.
העבודה על הפקת הסינגל הוטלה על כתפיו של מייק דאפי, שליח של חברת ההפקות הלונדונית של פיט ווטרמן, PWL.
דאפי הביא לידיעתם של ווטרמן, ושותפיו מייק סטוק ומאט אייטקן את שמה של הכוכבת האוסטרלית.
בו-בזמן, מאשרום רקורדס רצתה להיט המשך, ובמהלך ביקור בן עשרה ימים בלונדון, באוקטובר 1987, התחברה מינוג לשלישיית המפיקים סטוק, ווטרמן ואייטקן.
השמועה גורסת, שהמפיקים החלו לעבוד עם מינוג רק שעות ספורות לפני מועד יציאת הטיסה שלה חזרה לאוסטרליה, ואז כתבה והפיקה את השיר "I Should Be So Lucky" תוך שעות ספורות.
השיר התווה תבנית לסגנון המוזיקלי של מינוג בשנותיה הראשונות: דאנס-פופ תוסס, קופצני וממכר.
בתחילה הביקורות קטלו את הלהיט, אך כעבור זמן מה העריכו אותו מחדש.
בדיוק כמו שלהקת אבבא הוכרה בסופו של דבר בעבור החדשנות והזוהר שבשיריה, כך גם היום להיטיה הראשונים של מינוג הפכו בעיני רבים לקלאסיקות פופ.
פיט ווטרמן החל להבין שהשיר הוא יותר מסתם להיט כשהשמיע אותו במועדונים ובתוכנית הרדיו שלו; הקהל כבר שיווע לשמוע את אותו "הסינגל של קיילי", אבל אף חברת תקליטים לא רצתה להפיץ את הסינגל.
לבסוף, ווטרמן עשה זאת בעצמו.
כשהסינגל יצא לבסוף בסוף 1987, "שכנים שכנים" צברה אינספור מעריצים גם בבריטניה, ו-"I Should Be So Lucky" הגיע מיד למקום הראשון בבריטניה ובאוסטרליה; הייתה זו הפעם הראשונה ששיר מסוים זכה להישג הזה.
השיר הפך ללהיט ענק והגיע לראשי המצעדים כמעט בכל רחבי העולם: מפינלנד דרך ישראל ועד יפן, השיר הפך ללהיט גם במדינות שבהן לא שודרה "שכנים".
בהמשך שנת 1988 יצא אלבומה הראשון של מינוג, שנקרא Kylie, ואיתו עוד שלושה להיטים בין-לאומיים: "Got To Be Certain", שהיה הסינגל הראשון של מינוג בישראל, גרסה חדשה של סטוק, ווטרמן ואייטקן ל-"The Loco-Motion" והסינגל הכפול: "Je Ne Sais Pas Pourquoi" / "Made In Heaven".
בדיוק בזמן לחג המולד של 1988, הקליטה מינוג את הדואט המתקתק שהפך לקלאסיקה בפני עצמה, "Especially For You", עם עמיתה ל"שכנים שכנים" ול-PWL (ובן-זוגה הסודי בחייה האישיים) ג'ייסון דונובן.
בכל רחבי העולם נמכרו מעל 5 מיליון עותקים מהאלבום.
ההצלחה נמשכה גם ב-1989. בחודש מאי באותה השנה, יצא "Hand On Your Heart", עוד להיט בין-לאומי, ומינוג חגגה את יום הולדתה ה-21 עם צאת הסרט הראשון באורך מלא בכיכובה, מרד האוהבים ("The Delinquents").
באוקטובר 1989, כשיצאה מינוג למסע ההופעות הראשון שלה ביפן ובבריטניה, אלבומה השני, Enjoy Yourself, ראה אור.
לאחר ש-"The Delinquents" הפך ללהיט בבריטניה, הקליטה מינוג לפסקול הסרט גרסת כיסוי לשיר הקלאסי של Little Anthony and the Imperials "Tears On My Pillow", בינואר 1990, שגם היא הפכה ללהיט בין-לאומי, והגיעה למקומות הראשונים כמעט בכל רחבי העולם.
העשור החדש הביא איתו התפתחות חשובה הן בתדמיתה של קיילי מינוג והן במוזיקה שלה, בעקבות הרצון שלה לייסד זהות אומנותית משלה.
הסינגל העשירי שלה, "Better The Devil You Know", שיצא באפריל 1990, היה הרבה יותר בוגר ומחודד מלהיטיה הקודמים, והקליפ החדשני והמפתיע הפך לשיחת היום.
עד מהרה השיר הפך ל"המנון" של מעריצי קיילי מינוג במשך העשור הבא.
בתחילת 1990, יצאה מינוג גם למסע ההופעות העולמי הראשון שלה, שאפשר לה לבוא במגע עם המעריצים שלה וללמוד להכיר אותם, ולמעריצים הייתה הזדמנות ראשונה לראות את הזמרת פנים מול פנים ולהכיר אותה בצורה שונה ממה שהיו רגילים; עד היום ישנם מעריצים רבים שנשבו בקסמה עוד בתקופה ההיא.
בנובמבר 1990 הוציאה מינוג את אלבומה השלישי, Rhythm of Love, שהיה האלבום הראשון שהיא השתתפה בכתיבת השירים שלו, ויצאו ממנו, בנוסף ל-"Better The Devil You Know" עוד שלושה להיטים: "Step Back In Time", שיר רטרו למוזיקת שנות השבעים, "What Do I Have To Do" ו-"Shocked".
מבקרי המוזיקה ברובם התייחסו לאלבום בצורה יותר חיובית מאשר לאלבומיה הקודמים.
תוך זמן קצר, "Better The Devil You Know" ושאר הסינגלים שיצאו מ-Rhythm of Love, הפכו לקלאסיקות.
האלבום הרביעי Let's Get to It, יצא בנובמבר 1991, וכלל את הלהיטים "Word Is Out", והדואט עם זמר הנשמה האמריקאי קית' וושינגטון "If You Were With Me Now".
רוב האלבום נכתב על ידי מינוג בשיתוף עם ווטרמן וסטוק, ושילב דאנס, שירי נשמה, והשפעות אורבניות מודרניות תחת מעטפת הפופ.
ב-1992, גרסת כיסוי לשיר "Give Me Just A Little More Time", קלאסיקה של Chairman Of The Board, הפכה ללהיט בבריטניה ובישראל ומיד לאחריו "Finer Feelings", שיצא כסינגל בגרסת הרמיקס של ברדרס אין רית'ם.
בנקודה זו כבר היה ברור, שלמרות ההצלחה המסחרית של מינוג ו-PWL, העתיד שלהם לא יכול היה להימשך.
באוגוסט 1992, יצא האוסף של כל הסינגלים של מינוג עם PWL, Greatest Hits, שהגיע באופן מפתיע לאלבום להיטים, למקום הראשון בבריטניה ובמקומות נוספים בעולם.
באלבום הלהיטים היה שיר נוסף, "Where In The World", ושני להיטים חדשים נוספים: השיר האירוני "", וגרסת כיסוי ללהיט משנת 1980, "Celebration" של קול אנד דה גאנג.
בכך נסתיימה תקופה בקריירה של קיילי מינוג, והיא נפרדה סופית מ-PWL.
לאחר שנפרדו דרכן של קיילי מינוג וחברת התקליטים השוקעת PWL, מינוג נותרה ללא חוזה במשך כמה חודשים למרות הצעות בלתי פוסקות מצד ענקיות מוזיקה, בינן גם EMI (חברת התקליטים הנוכחית של מינוג, נכון ל-2006).
deConstruction, חברת תקליטים עצמאית, שנחשבה לבעלת סאונד משובח של אומני Underground ודאנס, הציעה גם היא למינוג חוזה לשני אלבומים ובנוסף אלבום אוסף להיטים.
בסופו של דבר, החליטה מינוג את בחירתה: באפריל 1993 הכריזו קיילי מינוג וחברת התקליטים דיקונסטרקשן (deConstruction) על שיתוף פעולה.
מינוג, אשר במשך שנות הקריירה שקדמו לחתימת החוזה לא זכתה לחופש האומנותי אותו רצתה בתקופת PWL, ואילו דיקונסטרקשן הציעה לה את כל החופש אותו רצתה.
אחרי האלבום "Let's Get to It", שמבחינת מכירות היה די חלש, וסינגל שבקושי נכנס ל-Top20 של בריטניה (Celebration – גרסת כיסוי לשיר המפורסם של להקת Kool and the Gang משנות השמונים), החלה מינוג לעבוד על האלבום החדש.
העבודות מתחילות בשיתוף פעולה עם Rapino Brothers.
בהפקתם, הקליטה מינוג מספר שירים אשר נועדו לבדוק את היכולות הווקאליות שלה.
בסופו של דבר, השירים לא מגיעים לאלבום הסופי שיצא ב-1994 כי היו "יותר מדי פופיים".
בין השירים היותר מוכרים שהוקלטו עם ה-Rapino Brothers: Difficult By Design (מתוכננת להיות קשה), Gotta Move On (חייבת להמשיך) וגם Automatic Love (אהבה אוטומטית) שלפני יציאת האלבום הופק מחדש על ידי צמד המפיקים Brothers In Rhythm ונכנס אליו בסופו של דבר.
בינתיים, הגיעו שמועות על דואט עם הזמר פרינס (שנים לאחר מכן יתברר כל העניין כמשהו שנשאר בגדר תכנון בלבד).
שיתופי פעולה עם מפיקים כמו M People, Pet Shop Boys, Brothers In Rhythm ועוד, גרמו להד תקשורתי רב סביב האלבום, מה שגרם להחשת קצב העבודה.
כאשר היה האלבום, שפשוט נקרא "Kylie Minogue", על סף סיום, הקליטה מינוג את מה שייחשב לאחד השירים החשובים ביותר בקריירה שלה – "Confide in Me" (בטח בי).
המעורבים בפרויקט החליטו – "Confide in Me" הוא הסינגל הראשון.
הסינגל המתוכנן, Dangerous Game (משחק מסוכן), נדחק לפינה ובסופו של דבר לא יצא כסינגל בכלל.
"Confide in Me" הגיע לתחנות הרדיו והטלוויזיה ועמו הגיע הד תקשורתי עצום.
קיילי מינוג, בתדמית בוגרת ומתוחכמת, זיעזעה את המעריצים שלה עם שיר השונה באופן קיצוני מכל דבר שהם היו רגילים אליו.
אל השיר התלווה קליפ, בו משחקת מינוג שש זונות.
הקליפ השערורייתי והפזמון המידבק מביאים את אחת הקלאסיקות הנחשבות ביותר של הזמרת.
השיר זיעזע את המצעדים בעולם וכולם היו מוכנים לצאתו גם בארצות הברית; אלא שברגע האחרון, חברת התקליטים בארצות הברית, Imago, פשטה רגל ממש לפני שהסינגל יצא, מה שגרם להפסקת הייצור והקידום שלו וכישלונו היחסי כשהוא הצליח להגיע רק למקום ה-39 בטבלת המועדונים האמריקאית.
בינתיים בשאר העולם, יצא האלבום הראשון של מינוג תחת חברת התקליטים החדשה.
האלבום לא הצליח לממש את הציפיות המסחריות שלו למרות סינגלים כמו Put Yourself In My Place (שים את עצמך במקומי) וגרסת רמיקס לשיר Where Is The Feeling (איפה הרגש).
הסינגל האחרון מתוך האלבום, Time Will Pass You By (הזמן יעביר אותך הלאה), אשר הופק על ידי M People, היה אמור לצאת לאחר שמינוג וחברת התקליטים אישרו את גרסת הרמיקס שתהווה את גרסת הסינגל שלו.
אך באותה התקופה, פגשה מינוג בזמר ניק קייב, שלימים הפך לחבר מאוד קרוב שלה, והשניים מחליטים להקליט שיר ביחד.
השיר, שנכתב על ידי ניק קייב במיוחד עבור מינוג, נקרא "Where the Wild Roses Grow" (המקום בו פורחים שושני הבר).
מינוג וקייב החליטו להוציא את השיר כסינגל משותף, ולכן התוכניות להוציא את Time Will Pass You By כסינגל נדחקו לפינה.
"Where the Wild Roses Grow" יצא לאוויר העולם בשנת 1995 וזיעזע אף יותר את המעריצים.
בשיר, רוצח קייב באכזריות את אהובתו "Elisa Day" (משוחקת על ידי מינוג), והדבר גם מוצג בקליפ (אשר צונזר במרבית תחנות הטלוויזיה) בצורה מאוד בוטה ומזעזעת.
התקשורת, המעריצים וכלל הציבור לא ידעו איך לעכל את תדמיתה החדשה של מינוג – אבל נראה כי היא לא השאירה יותר מדי זמן לעיכול.
לקראת סוף 1995 התחילה מינוג לכתוב שירים לקראת אלבומה הבא.
הפעם, חשפה את עצמה ברגעים הלקוחים מחיי היומיום שלה.
העבודות הממשיות על האלבום הבא התחילו בשנת 1996. למעלה מ-40 שירים, כמעט כולם נכתבו על ידי מינוג, הוקלטו לאלבום הזה.
רק 12 הצליחו למצוא את דרכם לרשימה הסופית.
שיר נוסף, German Bold Italic (גרמני מודגש נטוי) שהוא שיר על גופן (פרי שיתוף פעולה עם Towa Tei היפני), היה אחת היצירות הכי אקסצנטריות של מינוג וזכה להערכה בקרב מעריציה, אך הצלחתו המסחרית הייתה מעטה (הוא יצא כסינגל לאחר יציאת האלבום Impossible Princess, ואף הופק לו קליפ).
שנת 1997 אמורה הייתה לראות את יציאת האלבום החדש, שנקרא "Impossible Princess" (נסיכה בלתי אפשרית).
אף אחד מהם לא היווה הצלחה מסחרית מזהירה ולכן לא היוו בסיס מספק עליו יכלו להתבסס מכירות האלבום, ואכן האלבום בקושי גירד את הטבלאות מסביב לעולם חוץ מבמקום אחד – אוסטרליה: האלבום זכה להצלחה היסטרית באוסטרליה, למרות הצלחה מעטה מאוד של הסינגלים עצמם.
כדי לנסות ולעודד את מכירות האלבום, יצא סינגל שלישי – Breathe (נשום).
השיר, שנחשב על ידי התקשורת כגלגל ההצלה של האלבום וכאחד השירים בעלי הפוטנציאל המסחרי הגדול ביותר, הגיע מאוחר מדי ולא הצליח "לתקן את הנזק".
Impossible Princess (ששמו הרשמי היה, כאמור, Kylie Minogue) נפל כמו אבן מטבלאות המכירות מסביב לעולם.
לאחר הכישלון היחסי של Impossible Princess, החליטה מינוג "לחזור הביתה" לאוסטרליה, שם היא התקבלה בהרבה אהדה וחום שבאו לידי ביטוי במסע ההופעות המצומצם – Intimate And Live (אינטימי וחי).
המסע זכה להצלחה אדירה; הביקוש הבלתי־פוסק גרם למינוג להכפיל את מספר ההופעות שלה באוסטרליה.
בנוסף, יצא סינגל רביעי באוסטרליה כדי לקדם את מסע ההופעות – Cowboy Style (סגנון בוקרים).
מינוג הוציאה גם סדרת אוספי רמיקסים מהתקופה בה הייתה תחת חברת PWL וגם אוסף רמיקסים מיוחד לקהל האוסטרלי – "Impossible Remixes".
בינתיים, לאור צרותיה הכלכליות של חברת deConstruction וכישלונה המסחרי היחסי של מינוג, חיפשה חברת התקליטים דרך לסיים את החוזה עִמהּ.
מינוג מצידה חשבה להוציא אלבום של שירים אקוסטיים העונה לשם המאוד ציני, "No Kylie Minogue" (כהערה עוקצנית לכך ששני האלבומים הקודמים שלה היו קרויים "Kylie Minogue").
לחברת התקליטים היו תוכניות אחרות והיא סירבה להשקיע כסף בהקלטות לאלבום חדש; במקום זה, היא הוציאה את האוסף "Mixes" (שהוא המקביל להוצאה האוסטרלית Impossible Remixes) ובכך סיימה, למעשה, את החוזה עם הזמרת.
לאחר מסע הופעות ארוך, והספדים רבים מצד התקשורת דגמנה מינוג לכמה פרסומות.
בין היתר היא גם המשיכה לתמוך בעמותות צדקה אוסטרליות להן היא הייתה מחויבת כבר תקופה ארוכה אך לא התרחקה מעסקי המוזיקה ליותר מדי זמן.
בסוף שנת 1999 חתמה קיילי מינוג על חוזה עם חברת התקליטים פרלופון, חברת בת של ענקית המוזיקה EMI.
מינוג וחברת התקליטים השיגו הסכמה ללכת שוב לכיוון הפופ.
בעזרתם של אמנים כמו רובי ויליאמס, גאי צ'מברס, פאולה עבדול ועוד, התגבש אלבום חדש.
הלחץ להוציא אלבום מצד חברת התקליטים הלך וגבר, והוחלט להוציא את "Your Disco Needs You", כסינגל הראשון מהאלבום; אלא שהתוכניות השתנו, וביוני 2000 יצא לאוויר העולם "Spinning Around", השיר שהחזיר את קיילי מינוג לתודעה הציבורית העולמית.
מינוג קיפצה לה בדרכה לצמרת המצעדים ברחבי העולם והעניין הציבורי בקיילי מינוג גדל לאין שיעור.
השיר הושמע בתחנות רדיו רבות ונראה היה שהעניינים רק הלכו והשתפרו.
מינוג, אשר הפכה ליותר ויותר מצליחה במולדתה, אוסטרליה, זכתה להופיע בפני מיליוני צופים בטקס נעילת המשחקים האולימפיים בסידני לשנת 2000, ובפתיחת המשחקים הפאראלימפיים בסידני.
לימים תיחשבנה הופעות אלה כאחד השיאים בקריירה של מינוג.
בספטמבר 2000 יצא הסינגל השני מתוך אלבומה החדש: "On a Night Like This".
השיר הפך ללהיט, בייחוד ברחבת הריקודים, ונשא על כנפיו את האלבום החדש Light Years, היישר למקום השני במצעד הבריטי והמקום הראשון במצעד האוסטרלי.
חודש לאחר מכן יצא "Kids", דואט של מינוג ורובי ויליאמס.
השיר, אשר לווה בסיקור תקשורתי נרחב עם שמועות על רומן בין מינוג לוויליאמס, עשה את דרכו בדרך לפסגה.
בצעד שנחשב על ידי רבים למשונה מאוד, הוציאה מינוג בדצמבר כסינגל את "Please Stay", שיר קיצי וקליל.
השיר הצליח גם הוא אך לא כמו קודמיו.
הסינגל האחרון מתוך האלבום יצא בפברואר 2001. "Your Disco Needs You" נבחר כסינגל האחרון מהאלבום, אולם חברת התקליטים החליטה שלא להוציא אותו, חוץ מאשר בגרמניה, שם לא יצא "Please Stay".
חברת התקליטים האוסטרלית החליטה אף היא להוציא את הסינגל, אולם בשאר חלקי העולם לא יוצא השיר.
מעריצים זועמים, בייחוד בבריטניה, פתחו בעצומה חסרת תקדים כנגד חברת התקליטים הבריטית של הזמרת אך ההיא לא נשברה ודבקה בעמדתה.
בסופו של דבר, יצא הסינגל רק באוסטרליה שם הוא הגיע למקום ה-20 הצנוע, בזמן שבגרמניה הוא הפך לאחד הלהיטים הכי גדולים של מינוג מהאלבום Light Years, כשהוא הגיע למקום ה-37. ההישג נחשב למשמעותי מאוד למינוג בגרמניה, שם קשה מאוד בדרך-כלל לפצח את שוק המוזיקה המקומי.
בינתיים, החלה מינוג את סיבוב ההופעות הראשון שלה מזה שנים, "On a Night Like This Tour 2001".
סיבוב ההופעות, אשר נחשב על ידי מינוג והסובבים אותה, כחגיגה אחת גדולה, הצליח למכור למעלה מ-40 מופעים ברחבי אירופה, בריטניה ואוסטרליה.
מינוג, מצליחה מאי-פעם, הוציאה מחדש את האלבום Light Years, בגרסה מיוחדת שתלווה את מסע ההופעות.
בזמן מסע ההופעות, היא התחילה לעבוד על האלבום הבא שלה.
שיר אחד מהאלבום החדש היא חשפה במסע ההופעות הנוכחי שלה.
השיר נקרא "Can't Get You Out of My Head", שיר מאת קתי דניס.
מסע ההופעות נגמר, ומינוג המשיכה להקליט שירים נוספים לאלבום הבא.
בספטמבר 2001, קצת למעלה משנה אחרי יציאת הסינגל הראשון מאלבומה הקודם, יצא לאוויר העולם הלהיט הגדול ביותר של קיילי מינוג עד לכתיבת שורות אלה, "Can't Get You Out of My Head".
השיר, אשר אותו השמיעה מינוג לראשונה במסע ההופעות באותה שנה, קיבל גוון שונה.
בעזרת קליפ מתוחכם עם כוריאוגרפיה מידבקת ומילים שפשוט קשה לשכוח, צעדה מינוג אל ראש טבלת המכירות בלמעלה מ-40 מדינות ברחבי העולם, עם מעל ל-7 מיליון עותקים שנמכרו עד היום.
בדרכה, מנעה מינוג את המקום הראשון מוויקטוריה בקהאם ומייקל ג'קסון.
לאחר ההצלחה המדהימה (והלא צפויה) של הסינגל, הגיע האלבום Fever, אשר כמו הסינגל, הפך להצלחה מדהימה.
מינוג, בעיצומו של העשור השני בקריירה שלה, זכתה להצלחה הגדולה של הקריירה שלה.
Fever נמכר מסביב לעולם עם נתוני מכירות מרשימים ביותר – אפילו באזורים בהם מינוג מעולם לא נגעה באופן מיוחד כמו קנדה ומקסיקו, כל זאת הודות לסינגלים קליטים וקליפים מושקעים כמו "In Your Eyes" ו-"Love at First Sight".
בנובמבר 2001 יצא השיר "Butterfly" בארצות הברית.
למרות העובדה שגם Light Years וגם Fever לא יצאו שם כסינגלים, מחליט מפיק האלבום והבעלים של חברת תקליטים עצמאית וקטנה בארצות הברית להוציא את השיר כסינגל.
"Butterfly" זוכה להצלחה בלתי צפויה ופורש כנפיים עד למקום ה-14 במצעד המועדונים הרשמי של ארצות הברית.
בעקבות הסינגל, נחשף הקהל האמריקאי למינוג לאחר שנים שלא שמע ממנה, ועם ההיחשפות למינוג הצליח לחלחל "Can't Get You Out of My Head" אל לב האומה האמריקאית בדרכו למקום השמיני במצעד הסינגלים האמריקאי הרשמי.
ההצלחה האדירה של השיר גררה הוצאה של Fever בארצות הברית עם שני שירי בונוס לזמן מוגבל: "Butterfly" – להיט המועדונים של מינוג אשר קדם ל-"Can't Get You Out Of My Head" ואת "Boy", שנחשב לבעל סאונד קרוב לשוק האמריקאי.
Fever הצליח לכבוש גם הוא את המצעדים האמריקאים והגיע אל המקום השלישי במצעד האלבומים הרשמי של ארצות הברית.
באותו זמן באירופה יצא הסינגל "In Your Eyes" והגיע למקומות גבוהים מאוד במצעדים רבים.
השיר הצליח מאוד ברחבי העולם ובאופן מפתיע גם בארצות הברית, שם יוצא רמיקס לשיר.
מאוחר יותר באותה שנה יצא "Come Into My World" והצליח גם הוא להפוך ללהיט, אך לא כמו קודמיו.
באוסטרליה, קדמה להוצאה של "Come Into My World" הוצאה מיוחדת אוסטרלית בלבד לרדיו של השיר "Fever", מתוך האלבום Fever.
השיר הגיע לפסגת מצעדי הרדיו באוסטרליה והפך ללהיט כל כך גדול, שחשבו בחברת התקליטים האוסטרלית להוציא אותו כסינגל במקום "Come Into My World", אולם בסופו של דבר הצעה זו ירדה מהפרק.
השיר "Fever" שיצא באוסטרליה, נועד לקדם את מסע ההופעות הגדול ביותר והמושקע ביותר שמינוג עשתה עד לאותו זמן, "Fever Tour 2002".
מסע ההופעות שבר שיאי הכנסות, שיאי מכירות מהירות, וכעיקרון כל שיא אפשרי כשהוא השאיר למעלה מרבע מיליון צופים מאושרים בקהל ברחבי בריטניה, אירופה, אוסטרליה ואף גרסה מצומצמת יותר בארצות הברית בדצמבר 2002 תחת מסגרת סיבובי ההופעות המיוחדים לחג המולד, אשר נערכים על ידי תחנות רדיו מרכזיות.
מינוג לקחה חלק באותם סיבובי הופעות וזכתה לכותרות בעיתונים הודות לכמה רקדנים עם גרביונים ועקבים.
אחרי מסע הופעות משובח, הוצאה מחודשת של Fever וסינגל מצליח – הגיע הספר: מינוג, ביחד עם חברהּ הקרוב והמנהל האומנותי שלה, לקחו עליהם פרויקט חדש – La La La הוא שם הספר החדש של מינוג.
עם מאות תמונות, חלקן מהאלבום הפרטי של הזמרת, מכסה הספר את כל הקריירה של מינוג באופן ציני ומשעשע והפך למוצר מבוקש בקרב רשימות הקניות לחג המולד באותה השנה.
באותו זמן, הוציאה מינוג לאוויר העולם קולקציה נוספת של סדרת ההלבשה התחתונה שלה, אותה היא טיפחה כמה שנים.
הפעם, זכתה סדרת ה-Love Kylie להוצאה מסחרית גם באוסטרליה וגם בבריטניה שם הפכה למאוד פופולרית (לימים יגלו כוכבות כמו ביונסה, שרה מישל גלר ונשות "סקס והעיר הגדולה" כי הן מאוד אוהבות את ה-Love Kylie שלהן...).
כשנה עברה מהרגע בו יצא "Come Into My World" ומינוג חזרה עם אלבום חדש וסינגל חדש.
"Slow", יצא לאוויר העולם בנובמבר 2003 והגיע לפסגת המצעדים באוסטרליה, בריטניה ומדינות נוספות (ביניהן גם בישראל).
השיר גם הסתמן כלהיט בפוטנציה בארצות הברית, שם תחנות רדיו התחילו לשדר אותו כמה חודשים לפני הוצאתו הרשמית לרדיו.
הדבר הביא את השיר למקום ה-15 במצעד ההשמעות של המועדונים באמריקה חודשים לפני ההוצאה המתוכננת בארצות הברית.
לאחר "Slow" הוציאה מינוג את הסינגלים "Red Blooded Woman" ו-"Chocolate", אשר זכו להצלחה גם הם.
האלבום התשיעי, Body Language, יצא במקביל למופע השקה חד-פעמי בשם "Money Can't Buy", באולם Hammersmith Apollo בלונדון, מול קהל מצומצם של מוזמנים בלבד.
המופע צולם לשידור טלוויזיוני שמשך דירוגי צפייה גבוהים.
בנובמבר 2004 הוציאה מינוג אלבום אוסף שני שכלל את להיטיה הרבים, כולל הלהיטים מהשנים האחרונות וכן, שני שירים: "I Believe in You" (שקיבל מועמדות בגראמי על פרס סינגל הדאנס הטוב ביותר) ו-"Giving You Up".
במרץ 2005 החלה את סיבוב ההופעות העולמי Showgirl: The Greatest Hits אשר התקיים בסופו של דבר רק באירופה והסתיים בלונדון ב-7 במאי, זאת מכיוון שכאשר הגיעה לאוסטרליה, גילתה מינוג שהיא חולה בסרטן השד ולכן נאלצה לבטל את המשך הסיבוב.
במהלך תקופת הטיפול, הוציאה לאור בנובמבר 2005 גרסה משלה לשיר "Over the Rainbow", אותה ביצעה במהלך סיבוב ההופעות שהתבטל, להורדה דיגיטלית.
באוקטובר 2006, במהלך תקופת ההחלמה, הוציאה ספר ילדים בשם "The Showgirl Princess" וכן בושם בשם Darling שיצא חודש לאחר מכן.
באותו הזמן חידשה מינוג את סיבוב ההופעות שלה בשם Showgirl: The Homecoming Tour.
בנובמבר 2007 מינוג הוציאה את אלבום הקאמבק X, שנעשה בשיתוף גאי צ'יימברס, קתי דניס, בלודשיי ואוואנט וקלווין האריס.
סינגל הבכורה ממנו, "2 Hearts", אשר נכנס למקום הראשון במצעד האוסטרלי בעוד שהאלבום הגיע למקום הראשון במצעד האלבומים האוסטרלי.
בעוד שבבריטניה האלבום זכה למכירות פושרות.
שני הסינגלים הנוספים "In My Arms" ו-"Wow" הגיעו למקומות מכובדים בעשרת הגדולים במצעד הסינגלים הבריטי בעוד שבארצות הברית, בשנת 2009, האלבום התמודד על פרס גראמי אלבום הדאנס/אלקטרוני הטוב ביותר.
כדי לקדם את האלבום, השתתפה מינוג בסרט דוקומנטרי בשם "White Diamond", אשר הופק ובוים על ידי ויליאם בייקר.
כמו כן, כיכבה בספיישל בשם The Kylie Show אשר נועד, לא רק לקדם את האלבום, אלא גם לציין 20 שנות קריירה של מינוג.
סיבוב ההופעות אליו יצאה, KylieX2008, הכיל יעדים חדשים כדוגמת דרום אמריקה ודובאי.
מינוג זכתה בשנת 2008 בפרס הזמרת הבין-לאומית הטובה ביותר בטקס פרסי המוזיקה הבריטית ושנה לאחר מכן הנחתה את הטקס יחד עם ג'יימס קורדן ומת'יו הורן.
לאחר מכן, מינוג קיימה סיבוב הופעות ראשון בארצות הברית ובקנדה בשם "For You, For Me".
באותה תקופה, יצאה מינוג עם השחקן אוליביה מרטינז.
מערכת היחסים החלה בשנת 2003 בטקס פרסי גראמי של אותה שנה והסתיימה בפברואר 2007, אך השניים טוענים כי נשארו בקשר לאחר הפרידה.
לאחר הפרידה ממרטינז, יצאה מינוג עם הדוגמן הספרדי אנדריי ולנקוסו בין השנים 2008–2013. בשנת 2007 השתתפה בפרק בסדרה דוקטור הו בתפקיד אסטריד פת' והופיעה בסרט ההודי "Blue".
בשנת 2014 שימשה כמנטורית בעונה השלישית של תוכנית המציאות האוסטרלית "The Voice" ממנה פרשה לאחר עונה אחת.
בשנת 2018 הוציאה מינוג את אלבומה ה-14, Golden.
ב-3 במאי באותה השנה, הוציאה את הסינגל הראשון מתוכו "New York City".
ב-11 ביולי 2024 הוציאה מינוג את הסינגל "My Oh My", בהשתתפות ביבי רקסה וטובה לו.
ב-17 במאי 2005 דווח כי אובחן בקיילי מינוג סרטן השד בשלביו המוקדמים, וכי היא החלה לקבל טיפול רפואי במלבורן.
המשך מסע ההופעות העולמי Showgirl, The Greatest Hits נדחה למועד בלתי-ידוע ומינוג הודיעה על ביטול השתתפותה בפסטיבל גלסטונברי השנתי.
התקשורת הבין-לאומית אהדה ברובה את הזמרת וגילוי המחלה הביאה לעלייה של 40% במספר הנשים הצעירות שניגשו לבדיקות לאבחון המחלה.
מינוג נותחה ב-21 במאי 2005. מיד לאחר הניתוח עברה מינוג סדרת טיפולים כימיים כדי למנוע הישנות של הסרטן.
כעבור מספר ימים, הוציאה מינוג הודעה רשמית המודה לכל תומכיה ומעריציה.
בהודעה התנצלה מינוג על כך שמופעים רבים בוטלו וביקשה ממעריציה שלא לדאוג לה.
ב-8 ביולי 2005 היא הופיעה בציבור לראשונה מאז ההודעה על המחלה כאשר ביקרה ילדים חולי סרטן בבית החולים המלכותי לילדים שבמלבורן.
מאוחר יותר היא טסה לצרפת להמשך הטיפול הכימותרפי בבית חולים הסמוך לפריז.
בנובמבר 2005 הודיע מנהל המופעים של הזמרת כי סיבוב ההופעות "Showgirl: The Greatest Hits" יתחדש בסוף 2006.
בסוף ינואר 2006 סיימה מינוג את הטיפול הכימותרפי האחרון, אך מקורביה דיווחו כי היא תעבור בחצי השנה שלאחר מכן סדרת טיפולי הקרנות כדי למנוע הישנות של גידולים.
לאחר שמצבה השתפר, חזרה מינוג אל הבמה והמשיכה את סיבוב ההופעות האחרון שלה, שנקטע באיבו בעקבות גילוי המחלה.
המסע המחודש נפתח ב-11 בנובמבר 2006 עם הופעות רבות במולדתה, אוסטרליה, שסוקרו באופן נרחב על ידי כלי התקשורת העולמיים, שבאחת מהן, הפתיע הזמר בונו (U2) ושר עם מינוג את השיר Kids, בדומה לדני מינוג, אחותה של קיילי, שביצעה איתה את השיר ב־2 הופעות במלבורן.
על פי מארגני מסע ההופעות, כרטיסים לכעשר הופעות בבריטניה נמכרו לחלוטין תוך 6 דקות בלבד.
האלבום "X" יצא בנובמבר 2007 ונכנס למקום ה-4 בבריטניה.
עד היום מכר האלבום כמיליון עותקים, הישג זעום לעומת אלבומיה הקודמים.
בארצות הברית האלבום הגיע למקום ה-139 בלבד.
לעומת זאת, לסיבוב ההופעות שהתחיל במאי 2008 היה ביקוש גדול וכלל בין היתר הופעות בגרמניה, צרפת, שוודיה, רוסיה ופינלנד.
הכרטיסים לכל ההופעות אזלו ונגרפו עשרים ושבעה מיליון דולרים.
בשנת 1989 כיכבה מינוג בסרט "The Deliquents" (שבישראל נקרא "מרד האוהבים").
בסרט מתואר סיפור התבגרותה של נערה צעירה באוסטרליה של סוף שנות החמישים של המאה ה-20. הסרט יצא לאקרנים עת הייתה מינוג בשיא הפופולריות שלה בסדרה "שכנים שכנים", דבר שגרם להצלחה מסחרית של הסרט.
ב-1994 הופיעה לצידו של השחקן ז'אן-קלוד ואן דאם בסרט "Street Fighter", אך הסרט לא זכה לביקורות חיוביות רבות.
סרטים נוספים בהשתתפותה של מינוג לא הצליחו למשוך קהל רב לאולמות הקולנוע.
בשנת 2000 השתתפה בסרט האוסטרלי "Sample People" לצד בן מנדלסון וג'ואל אדגרטון, אודות סוף שבוע אחד של שנים עשר צעירים בסידני, אוסטרליה.
בשנת 2001 שיחקה מינוג את הפיה הירוקה בסרט "Moulin Rouge!" ובו שרה שורה מתוך "צלילי המוזיקה".
ב-2002 תרמה את קולה לסרט המצויר "The Magic Roundabout", אשר יצא לאקרנים ב-2006; קולה של מינוג שימש גם בגרסה האמריקאית של הסרט.
בנוסף לכך, שיחקה מינוג בתפקיד אורח בספיישל "מסע הארורים" של הסדרה הבריטית "דוקטור הו" בתור אסטריד פת'.
בשנת 2012 השתתפה בסרט האימה האמריקאי "ג'ק ודיאן" של יוצר הסרטים העצמאי בראדלי רוסט גריי.
בשנת 2018 כיכבה לצד גאי פירס בסרטו של סטיבן אליוט "ספארי מתנדנד".
לאורך חייה המקצועיים, זכתה מינוג להתעניינות תקשורתית רבה הן בבריטניה והן באוסטרליה מולדתה, בה נשמרה ההתעניינות בה אף בשנים שבהן הצלחתה המסחרית פחתה.
הפרופיל הגבוה שלה, עובדת היותה מפורסמת, סיכל כמה פעמים את מאמציה להילקח ברצינות.
אף חייה האישיים, כולל מערכות היחסים שלה, נסקרו במידה רחבה על ידי אמצעי התקשורת בעולם.
בשנותיה הראשונות, תדמיתה של מינוג הייתה תדמית "הבת של השכן", כפי שניתן לראות בווידאו קליפים הראשונים שלה מסוף שנות השמונים.
עם השנים, הלכה ונגעה בנושאים יותר "מבוגרים", כדוגמת: מערכת יחסים בין מבוגרים ב־"Better The Devil You Know, לסביות ומלכות דראג ב־"What Do I Have To Do", מין טלפוני ב-"Confide in Me" המפורסם וזנות של ממש ב־"On a Night Like This".
ב־"Put Yourself In My Place" מבצעת הזמרת מופע סטריפטיז קצר במעבורת חלל, ולבשה תלבושות חושפניות בווידאו קליפים רבים שלה, בין המפורסמים שבהם "Spinning Around" ו-"Can't Get You Out of My Head".
עם זאת, מתייחסת מינוג לתדמיות המשתנות שלה בהומור, כפי שניתן לראות בווידאו קליפ לשיר "Did It Again" בו היא מופיעה מספר פעמים בתדמיות שונות (כפי שניתן לראות בתמונה מתוך הקליפ) כארבעה גלגולים של מהלך הקריירה שלה: "אינדי קיילי", "דאנס קיילי", "סקס קיילי" ו"קיילי החמודה", שנלחמות ביניהם בצורה אלימה אך מבודחת.
תדמיתה המתפתחת ומיניותה הפתוחה גרמה להשוואה שלה עם הזמרת מדונה.
מינוג הודתה שהערכתה למדונה השפיעה עליה.
ב־1993 עבדה מינוג עם הצלם ברט סטרן, שעבד בעבד עם מרילין מונרו.
סטרן צילם את מינוג בלוס אנג'לס והשווה אותה למונרו, באומרו כי יש לה "חולשה ומודעות למצלמה בדומה למונרו".
התחברותה עם אנשים כגון מעצב האופנה ז'אן פול גוטיה, הצלם סטפאן סנדאוי והמעצב ג'ון גאלינו הוסיפו לאמינותה.
במהלך הקריירה שלה בחרה מינוג צלמים שינסו ליצור לה תדמית חדשה, והתמונות הופיעו במבחר כתבי עת יוקרתיים ברחבי העולם החל מ"The Face" החדשני ועד ל"Vogue" ו"ואניטי פייר", דבר שגרם לפניה של מינוג להיות מוכרים לאנשים רבים בעולם.
הסטייליסט המלווה את מינוג מספר שנים, ויליאם בייקר, טוען כי זו אחת הסיבות שבגללה למינוג יש מקום מרכזי יותר בתרבות הפופ של אירופה מאשר לאומנים אחרים המתרכזים במכירת תקליטים בלבד.
היא הופיעה בתפקידי אורח במספר סדרות טלוויזיה בבריטניה ובאוסטרליה, אשר ניצלו את מעמד הידוענות שלה למטרות קומדיות.
חרף הצלחתה המסחרית וקבלתה בקרב קהלים רבים, מבקריה תיארו את נכונותה להציג את גופה כניסיון להסתיר חוסר כישרון.
משמיציה, כפי שניתן לקרוא בספרה של מינוג "La La La", תיארו אותה כ"מבצעת חד־ממדית" וכ"יפה, אך חסרת שכל וחסרת כישרון".
כפי שאמרה בהזדמנויות רבות, מינוג מודעת למקטרגים אותה ולביקורת המושמעת נגדה, ומנסה להוכיח בהופעות חיות רבות כי כשרונה אינו בגופהּ.
מינוג רמזה שעל אף שהקריירה שלה תשנה בסופו של דבר כיוון, היא מצפה להמשיך כזמרת, ולשנות את התדמית הסקסית שיצרה לעצמה.
בעקבות ביקורות חיוביות שקיבלה ב־2003 על הופעות ג'אז שביצעה במועדוני לילה בפריז אמרה מינוג שייתכן שתיקח את הקריירה שלה לכיוונים אלה.
במקום לזהות עצמה כזמרת מסוג מסוים, היא העריכה את עצמה באמירה: "עתה, יותר מאי פעם, אני מחשיבה עצמי כמבצעת [...] על הבמה נתתי וקיבלתי כל כך הרבה אנרגיה והתלהבות".
קיילטראם , בנו של גירום (Girom) היה מלך הפיקטים, במחצית השנייה של המאה השישית.
קיילטרום הוא השלישי מבין בניו של גירום שמלך על הפיקטים (אחיו דרסט הרביעי וגרטנייט הראשון מלכו לפניו).
על פי "דברי ימי הפיקטים" קיילטראם מלך בין שנה לשש שנים, לאחר אחיו גרטנייט ולפני טאלורק השני.
הכרוניקות הקדומות כותבות את שמו במספר צורות ובהם קיילטאני (Cailtarni) וקיילטיין (Cailtaine) כתבים מאוחרים יותר (שנכתבו בראשית ימי הביניים) מופיע שמו בצורות קלהיראן (Kelhiran), קלטוראן (Kelturan) וקיבורקאן (Kyburcan).
אנתוני קיילב פולוויל , הידוע בשמו האמצעי קיילב, הוא הסולן והגיטריסט של הלהקה זוכת פרסי גראמי קינגס אוף ליאון.
הוא האח של חבריו ללהקה נייתן (תופים) וג'ארד (בס), ובן דודו של גיטריסט הלהקה מת'יו.
קיילב ידוע בזכות קולו המיוחד שנע בין בס לטנור, שיכול להגיע לטונים גבוהים במיוחד אשר מעטים מסוגלים להגיע אליהם.
קיילב נולד לבטי אן ואיון פולוויל (הוריו התגרשו כשהיה צעיר), כומר וראש האוונגליסטים הפנטקוסטלית.
אביו נהג לקחת את קיילב ואת אחיו לטיולים בכל דרום אמריקה בצעירותם.
בריאיון לאחר הצלחת אלבומה הרביעי של קינגס אוף ליאון, Only by the Night, סיפר קיילב שהוא פשוט חשב שהוא לא טוב מספיק, ושהיה עושה הכול כדי למנוע מעצמו לאכול.
הוא היה מרבה לשתות קפה במקום לאכול, והיה כופה על עצמו אימונים פיזיים אובססיביים.
מה שהפסיק את הבעיה, לדבריו, היה עישון מריחואנה.
בתקופת האלבומים הראשונים של קינגס אוף ליאון, חברי הלהקה היו משתמשים באופן אינטנסיבי בסמים, במיוחד במריחואנה ובקוקאין.
קיילב סיפר שהוא הפסיק להשתמש בסמים לאחר שראה תמונה של עצמו שבה הוא נראה כחוש וחיוור בצורה כואבת.
מאז חברי הלהקה הבינו שהסמים לא טובים להם והפסיקו להשתמש בהם.
בספטמבר 2010 קיילב הציע נישואין לחברתו מאז 2007, לילי אולדריג', דוגמנית העל המוכרת בעיקר כאחת הדוגמניות הראשיות של ויקטוריה סיקרט.
קיילב מזוהה עם גיטרת הגיבסון ES-325 משנת 1972 שלו.
לאחר בעיות בסאונד בהופעה ב-T in the Park ב-2009, נשברה הגיטרה של קיילב.
קיילב שלח את הגיטרה לתיקון מיוחד של גיטרות מסוג גיבסון, למחלקת שחזור אשר תיקנו את הגיטרה והחזירו אותה אליו.
קיילב לנדרי ג'ונס הוא שחקן ומוזיקאי אמריקאי.
הוא התפרסם מתפקידיו בסרטים "אקס-מן: ההתחלה" (2011), "תברח" (2017), "שלושה שלטים מחוץ לאבינג, מיזורי" (2017), "לכודים תחת אש" (אנ') (2020), "פינץ'" (2021) ומדמותו של הרוצח מרטין בריאנט (אנ') בסרט "ניטראם" (אנ') (2021), עבורו זכה ג'ונס בפרס השחקן הטוב בפסטיבל הקולנוע בקאן.
קיילב לנדרי ג'ונס נולד ב-7 בדצמבר 1989 גרלנד, טקסס, בנם של פטריק וסינדי ג'ונס.
בילדותו התגוררה משפחתו בעיר ריצ'רדסון, שם גדל, ושם פגש מאוחר יותר את רוברט הדסון והקים את להקת הפולק הרוק הניסיונית "Robert Jones".
לאחר שמצא הצלחה מסוימת כשחקן, ג'ונס עבר ללוס אנג'לס כדי להמשיך את הקריירה שלו בקולנוע.
ג'ונס התפרסם לראשונה בשנת 2010 בסרט האימה "גירוש השדים האחרון" ובחמישה פרקים סדרת הדרמה הספורטיבית "אורות ליל שישי".
ב-2011 שיחק בסרט גיבורי העל "אקס-מן: ההתחלה" בתור המוטאנט בעל היכולות הווקליות העל קוליות באנשי.
בשנת 2017 שיחק בסרט האימה "תברח" של הבמאי ג'ורדן פיל וכן שיחק לצד טום קרוז בסרט "תוצרת אמריקה".
בשנת 2021 שיחק בסרט הדרמה האוסטרלי "ניטראם" אודות טבח פורט ארתור שאירע בשנת 1996. ג'ונס גילם את מרטין בריאנט שירה למוות ב-35 אנשים ביניהן שתי ילדות.
על משחקו, זכה ג'ונס בפרס השחקן הטוב בפסטיבל הקולנוע בקאן שחל ביולי 2021.
+שנהסדרהתפקידהערות2008–2010אורות ליל שישי (אנ')ג'ימי אדלר5 פרקים2009–2010שובר שורותלואיס2 פרקים2010ויקטוריוסבחור מהמםפרק: "Tori the Zombie"2017טווין פיקססטיבן בורנט4 פרקים
קיילאס הבלתי נשכח , הוא דמות בדיונית המופיעה בזיכיון מסע בין כוכבים.
הדמות גולמה על ידי רוברט הרון במסע בין כוכבים: הסדרה המקורית, ועל ידי קווין קונוויי במסע בין כוכבים: הדור הבא.
קיילאס נחשב לדמות משיחית בהיסטוריה הקלינגונית.
קלינגון אשר איחד את העם הקלינגוני והפך לקיסר הראשון.
הוא משמש כסמל למנהיגות הולמופת חשוב ביותר של הקלינגוני.
על פי קיילאס, הקלינגונים צריכים להילחם לא רק לשפוך דם, אלא גם כדי להעשיר את הרוח.
סיפורו של קיילאס הוא אבן יסוד במיתולוגיה הקלינגונית והדת הקלינגונית.
על פי סיפור הרקע המתואר בפרק "Rightful Heir" של "מסע בין כוכבים: הדור הבא", קיילאס איחד את האימפריה הקלינגונית לפני כ-1,500 שנה, לאחר שנלחם והרג את הרודן מולור עם הבאת'לת הראשון: "חרב של כבוד".
הוא חישל את החרב במו ידיו, על ידי תלישת קווצת מהשיער שלו והשלכתן אל תוך הקלחת הרותחת של הר הגעש קרי'סטאק, אותה ערבל עד שהתקשתה והפכה ללהב.
סיפור אפי נוסף מספר כיצד קיילאס נלחם באחיו, מוראת', במשך 12 ימים ולילות, משום שמוראת' שיקר לאחיו והביא בושה למשפחתו.
כמו כן, מסופר כי קיילאס נאבק בצבא שלם לבדו, ב"גשר שלושת הסיבובים".
למרות הדגש על ניצחונותיו בשדה הקרב, קיילאס לא היה ידוע רק כלוחם גדול, אלא גם כמאהב גדול.
יום אחד, 500 לוחמים הסתערו על האולם הגדול בקאם-צ'י.
השומרים נמלטו באימה, ורק הקיסר קיילאס וליידי לוקארה עמדו על שלהם.
יחד, הם נלחמו כל הלילה ואחד לאחר השני – כל הלוחמים התוקפים הובסו.
לבסוף, לאחר שעות רבות, כאשר ההיכל הגדול היה מוצף בדם עד לגובה הקרסוליים, הם ניצחו, ועשו אהבה בלהט.
אז החל הרומן הגדול ביותר בתולדות ההיסטוריה הקלינגונית.
בפרק "Rightful Heir" של "מסע בין כוכבים: הדור הבא", שאירועיו מתרחשים בשנת 2369, על פני כוכב הלכת בורת' (מקום עלייה לרגל עבור קלינגונים), אנשי דת שאפתנים יצרו שיבוט של קיילאס, מדם יבש שנמצא על הפגיון העתיק של מולור, כאשר זה קרא תיגר נגד קיילאס והציע עצמו כמנהיג במקומו.
התכסיס נחשף על ידי וורף, בנו של מוג, אשר גילה את האמת, ולאחר מכן סידר כך שקיילאס המשובט יתמנה לתפקיד הייצוגי "קיסר" באימפריה הקלינגונית.
עם זאת, דמותו של קיילאס כבר הופיעה בזיכיון בעבר, אם כי בתפקיד שולי ביותר.
בפרק "מסע בין כוכבים: הסדרה המקורית" "The Savage Curtain".
במחקרו של האקסלביאן יארנק על היתרונות של ה"השקפות" טוב לעומת רע, קיילאס הוצג כאחת הדמויות הרעות, לצידם של זורה, קולונל פיליפ גרין וג'ינגיס חאן.
אברהם לינקולן וסוראק מוולקן יצגו את הטוב, וסייעו לקפטן קירק ולספוק.
קיילאס, בגילומו של השחקן רוברט הרון, מופיע כאן כקלינגון שטוח-המצח הטיפוסי של הסדרה המקורית (עידן השונה מעידנו של קיילאס, כפי שנחשף בסדרה "מסע בין כוכבים: אנטרפרייז").
מאחר שהאקסלביאנים קוראים את דפוסי המחשבה של קירק ושל ספוק, התיאור של קיילאס שכאן היה מקובל על המעריצים, מאחר שנתפס כמבוסס אך ורק על הידע המוגבל והמוטה בכבדות של קירק אודות התרבות הקלינגונית.
סיפורי קיילאס הם סיפורי העם הקלינגוני, העוברים מדור לדור.
סיפורים אלה מזכירים לעם הקלינגוני מי הוא ומאין הוא בא.
הקלינגונים לומדים את סיפורי קיילאס במהלך כל ימי חייהם, ורבים מהם מוצאים אמיתות חדשות בהם בכל פעם.
רבים מסיפורים אלה קיימים בתוך הטקסטים המקודשים, למעט מספר בודד של יוצאים מן הכלל.
למרות זאת, הם חלק בלתי נפרד מהפולקלור הקלינגוני.
הסיפורים הבאים הם חלק מקטעי השירה ומהפולקלור הסובב סביב חייו של קיילאס:
לפני זמן רב, סופה הייתה בדרכה אל העיר קינ'לאת.
כולם הסתגרו בתוך חומות העיר למעט אדם אחד, שנשאר בחוץ.
קיילאס הלך אליו ושאל מה הוא עושה.
"אני לא מפחד", אמר האיש.
"אני לא אסתיר פני מאחורי אבן ומלט.
אני אעמוד לפני הרוח ואגרום לה לכבד אותי." קיילאס כיבד את הבחירה שלו וחזר פנימה.
למחרת, הגיעה הסופה, והאיש נהרג, זאת מאחר שלרוח אין כבוד לאדם טיפש.
קיילאס היה נחוש בדעתו ללמד את אחיו לקח על שאמר שקר, אבל מוראת' סירב להילחם באחיו, ובמקום זאת נמלט מהמקום.
קיילאס רדף אחריו על פני עמקים ומעל להרים, כל הדרך עד לקצה של הים.
ושם על החוף, הם נלחמו במשך 12 ימים ולילות, כי מוראת' הפר את הבטחתו והביא בושה וקלון למשפחתו.
קיילאס החזיק בזרועותיו את גופת אביו חסרת החיים.
הוא לא היה יכול להאמין למה שאחיו עשה.
ואז אחיו זרק את חרבו של אביהם אל תוך הים, ואמר שאם הוא לא יכול לאחוז בו, גם קיילאס לא יוכל.
זו הייתה הפעם האחרונה ששני האחים דיברו זה עם זה.
קיילאס הלך תוך האוקיינוס ובכה, משום שהחרב הייתה כל מה שנותר לו מאביו המנוח.
הים התמלא בדמעותיו והציף מעבר לחוף.
האנשים התחננו בפני קיילאס שיפסיק את הבכי שלו, והוא הפסיק לבכות ונכנס אל תוך המים כדי למצוא את החרב האבודה.
הוא חיפש וחיפש על קרקעית האוקיינוס העכורה, עצר את נשימתו במשך שלושה ימים ושלושה לילות עד אשר לבסוף הוא מצא את החרב של אביו.
קיילאס לבדו הדף צבא שלם ב"גשר שלושת הסיבובים".
הרודן מולור היה כל כך חזק, שאף אחד לא היה יכול לעמוד נגדו.
קיילאס העדיף למות מאשר לחיות תחת העריצות של מולור.
קיילאס הלך אל ההרים, כל הדרך עד להר געש קרי'סטאק.
הוא חתך קווצת השיער שלו והשליך אותה אל תוך נהר של סלע מותך, שזרם מהפסגה.
השיער החל לבעור, אבל אז הוא שיקע אותו בתוך אגם לוסור וחישל אותו לחרב.
הנהר סקראל זרם בצבע אדום-ארגמן.
כאשר קיילאס קטל את מולור המרושע...
ואחרי שהוא השתמש בזה כדי להרוג את הרודן מולור, הוא העניק לה שם: באת'לת, "חרב הכבוד".
סיפורה של החרב ידוע רק למספר מצומצם של אנשי הדת הגבוהים, מאחר שאינם כתובים בכתבי הקודש.
הדבר נעשה כך על מנת שאם אי פעם קיילאס יחזור, הם יוכלו להיות בטוחים שזה הוא.
כאשר תכריכי החרב של קיילאס התגלו, נקבע כי חרב קיילאס חושלה לפני כ-1,400 שנה.
קיילאס הרג את מולור עם החרב, כבש את הפק'יהרי ובנה את האימפריה הקלינגונית הראשונה.
קיילאס השתמש בחרב גם כדי להסיר את עורו של הנחש של קסול, לקצור את השדה של אביו ולגלף פסל לאהובתו לוקארה.
תבוסתו של מולור נחגגת מדי שנה במסגרת פסטיבל קוט'באוול.
לפני אלף שנים, בשחר של האימפריה, 500 לוחמים הסתערו על האולם הגדול בקאם-צ'י.
הקיסר קיילאס וליידי לוקארה עמדו על שלהם.
זה היה מקום שבו הם התחילו את הרומן הגדול ביותר בהיסטוריה קלינגונית.
קיילאס ולוקארה כמעט ונהרגו, רגעים ספורים לאחר שנישאו, על ידי חייליו של מולור.
אחיזה במא'סטקה בסיומה של חתונה קלינגונית היא מסורת מתמשכת בתרבות הקלינגונית.
קיילאס נידון למוות על ידי הרודן מולור, אשר כעס על כך שקיילאס הסית את העם נגדו.
בלילה שלפני הוצאתו להורג, קיילאס ביקש שיינתן לו לצאת אל תוך הלילה ולהיפרד לשלום מהירח והכוכבים, שכן הוא ידע כי בעולם התחתון, הוא לא יראה אותם שוב.
קיילאס נתן מילתו שהוא יחזור, ומולור נתן לו ללכת.
קיילאס נתן את מילתו למולור, שהבין מה זה אומר.
למחרת עם שחר, קיילאס חזר והוצא להורג.
סיפור זה סותר את "ההבטחה", ומדגים את מידת הפער שהפוטנציאל הקיים בכל אחד מהסיפורים האלו.
על פי סיפור נוסף שעוסק בהגעתו של קיילאס אל העולם הבא, הוא הגיע לשם על מנת להציל את אחיו מארבת המתים, ולהוביל אותו אל סטו-וו-קור.
על פי הטומה ה-11 של קלאווק, קיילאס שב מהמתים כשהוא עדיין נושא פצע מהחיים שלאחר המוות.
כאשר קיילאס איחד את האנשים ונתן להם את חוקי הכבוד, וראה שעבודתו הושלמה.
אז לילה אחד, אסף את חפציו והלך לקצה העיר כדי להיפרד.
האנשים בכו, הם לא רצו שילך.
אתם לא צריכים אף אחד אלא את עצמכם.
אבל אני מבטיח שיום אחד אני אחזור".
אז קיילאס הצביע על כוכב בשמים ואמר, "חפשו אותי שם, באותה נקודה של אור".
על פי "סיפור ההבטחה", קיילאס יופיע מחדש במערות הלבה שעל פני כוכב הלכת בורת'.
חסידיו של קיילאס, המכונים "שומרים", מחכים שם לשובו.
עבור קלינגונים, אין מקום מקודש יותר.
במשך למעלה מ-1,500 שנה, הקלינגונים הגיעו אל בורת' על מנת לשאול שאלות.
לדברי אנשי הדת, הדרך היחידה בה לוחם קלינגוני יכול למצוא את התשובות שהוא מחפש היא: "פתח את לבך לקיילאס, שאל אותו את השאלות שלך, תן לו לדבר אליך כאשר מחשבתך איננה עכורה עם ספק או היסוס.
רק אז תוכל למצוא את מה שאתה מחפש".
שיבוט של קיילאס נוצר על ידי מדען קלינגוני בשם גוטמארה (Gothmara), עם עזרה וסיוע של חומרים אשר סופקו לו על ידי אנשי הדת (רומן חלל עמוק תשע: "The Left Hand of Destiny").
בסופו של דבר, השיבוט של קיילאס הפך לקיסר של האימפריה הקלינגונית בפרק "Rightful Heir" של "מסע בין כוכבים: הדור הבא".
הקיסר שימש כדמות כבוד, זאת כאשר רוב הכוח נשאר בידי המועצה.
השיבוט של קיילאס התנגד לפלישה המאוחרת של האימפריה לאימפריה הקרדאסית.
דמותו של קיילאס נכללת כחלק ממשחק קלפים של "מסע בין כוכבים" – מהדורה ראשונה, וגם במהדורה השנייה, המורחבת.
קיילור אנטוניו נבאס גמבואה (בספרדית: Keylor Antonio Navas Gamboa; נולד ב-15 בדצמבר 1986) הוא כדורגלן קוסטה ריקני המשחק בעמדת השוער באוניברסידד נסיונל מליגת העל המקסיקנית ובנבחרת קוסטה ריקה.
נבאס התחיל הקריירה שלו בדפורטיבו סאפריסה.
ב-6 בנובמבר 2005 ערך את הופעת הבכורה שלו במשחק ליגה נגד אסוסיאסיון דפורטיבה כרמליטה.
עם סאפריסה זכה ב-6 אליפויות ובליגת האלופות של CONCACAF.
ביולי חתם באלבסטה מהליגה השנייה בספרד.
הוא היה שותף ב-36 משחקי ליגה, ובסיום העונה ירד עם הקבוצה לליגה השלישית.
בתחילת הושאל ללבאנטה לעונה אחת.
את רוב העונה העביר כמחליף לגוסטבו מונואה ורק ב-13 במאי 2012 ערך את הופעת הבכורה שלו בניצחון 0–3 נגד אתלטיק בילבאו.
לאחר עזיבתו של מונואה בקיץ חתם נבאס בלבאנטה והפך לשוער הראשון של המועדון.
באוגוסט 2014, חתם נבאס בריאל מדריד על חוזה ל-6 שנים תמורת 10 מיליון יורו.
נבאס היה שותף לזכייתה של ריאל מדריד בליגת האלופות במשך שלוש עונות רצופות, בשנים 2015–2018.
ב-2 בספטמבר 2019 עבר נבאס לפריז סן-ז'רמן הצרפתית.
ב-31 בינואר 2023 הושאל נבאס לנוטינגהאם פורסט עד לסוף העונה.
ב-21 בינואר 2025 חתם בניואל'ס אולד בויס הארגנטינאית.
ב-21 ביולי 2025 חתם באוניברסידד נסיונל המקסיקנית.
בשנת השתתף נבאס עם נבחרת הנוער של קוסטה ריקה בגביע העולם בכדורגל עד גיל 17. באוגוסט זומן לראשונה לסגל הנבחרת, לקראת משחקי ידידות נגד אוסטריה ושווייץ, ולאחר שנתיים ערך את הופעת הבכורה שלו.
הוא עלה עם נבחרתו לחצי גמר גביע הזהב 2009.
נבאס זומן לסגל הנבחרת למונדיאל 2014. בטורניר זה נקבע הישג השיא של הנבחרת - הגעה לרבע הגמר.
הוא נכלל בסגל הנבחרת לטורניר מונדיאל 2022.
ליגת האלופות של CONCACAF: , מקום שני
ליגת העל של קוסטה ריקה: , , ארפטורה, קלאסורה, ארפטורה, קלאסורה
גביע העולם למועדונים: מקום שלישי
שוער הטורניר - גביע הזהב 2009
קיילי קריסטן ג'נר היא ידוענית, יזמית, מעצבת, אושיית רשת ודוגמנית אמריקאית.
התפרסמה בעקבות השתתפותה בסדרת הריאליטי "משפחת קרדשיאן" לצד משפחתה.
באוגוסט 2017 עלתה תוכנית הספין אוף "החיים על פי קיילי", המתמקדת בג'נר.
ג'נר היא אושיית רשת פופולרית ביותר ולה 400 מיליון עוקבים באינסטגרם.
היא נבחרה על ידי "טיים מגזין" כאחת מבין 25 בני הנוער המשפיעים ביותר בעולם לשנת 2014, ובשנת 2015 נבחרה שוב על ידי "טיים מגזין" לאחת מבין 30 בני הנוער המשפיעים ביותר בעולם.
בשנת 2017 נכנסה לרשימת "100 הסלבריטאים העשירים" של המגזין "פורבס" והייתה לאדם הצעיר ביותר שנכנס לרשימה אי פעם.
אף על פי כן, במאי 2020 חזר בו המגזין, בטענה שהיא ניפחה את הערכת הונה האישי.
קיילי ג'נר נולדה בלוס אנג'לס וגדלה בקלבסס, פרבר סמוך.
היא בת הזקונים של קריס ג'נר וקייטלין ג'נר ואחותה הצעירה של קנדל ג'נר.
מצד אמה יש לה שלוש אחיות-למחצה גדולות: קורטני (נולדה ב-1979), קים (נולדה ב-1980) וקלואי (נולדה ב-1984), ואח למחצה, רוב קרדשיאן (נולד ב-1987).